পথকুকুরদের উপর অ্যাসিড হামলা শহর মেদিনীপুরে বেড়েই চলেছে। সম্প্রতি পাটনাবাজারে অ্যাসিড হামলায় মারাত্মক জখম হয়েছে একটি পথকুকুর। এ নিয়ে সোশ্যাল মিডিয়ায় এতদিন সরব হচ্ছিলেন পশুপ্রেমীরা। এ বার তাঁরা পুলিশের দ্বারস্থ হলেন তাঁরা। মঙ্গলবার জেলা পুলিশ সুপার অলোক রাজোরিয়ার সঙ্গে দেখা করেন এক পশুপ্রেমী সংগঠনের সদস্যরা। ওই পশুপ্রেমী সংগঠনের পক্ষে বিশ্বজিৎ মণ্ডল বলেন, “কুকুরের গায়ে অ্যাসিডের ক্ষত দেখে বিষয়টি পুলিশকে জানিয়েছি। পুলিশ সুপার আমাদের আশ্বস্ত করেছেন।’’